Federacia vojo 38

La federacia vojo 38 - germane Bundesstraße 38 - estas parto de reto de duarangaj interregionaj vojoj en Germanio, kiuj kompletigas la unuarangan reton de la germanaj aŭtovojoj. Ĝi vojas ĉ. 100 kilometrojn tra la federaciaj landoj Hesio, Baden-Virtembergo kaj Rejnlando-Palatinato. La plej nordorienta punkto estas la komunumo Roßdorf oriente de Darmstadt, kie la vojo konektatas al la federacia vojo 26 (kaj al Darmstadt okcidente, Dieburg kaj Aschaffenburg oriente) kaj la plej orienta estas la limtransirejo al Alzaco, do la limo al Francio, ĉe Wissembourg kaj Schweigen-Rechtenbach.

Gravaj komunumoj survojaj estas Reinheim, Fürth, Rimbach, Mörlenbach kaj Weinheim, kie la vojo por 7 kilometroj iĝas la "germana aŭtovojo A659". Post ĝi pluvojas tra Mannheim kaj Ludwigshafen en la metropola regiono Rhein-Neckar. Post interrompo estas plia parto ĉe Neustadt an der Weinstraße, kie ĝi enfluas la federacian vojon 39, kaj ankoraŭ plia parto inter Bad Bergzabern kaj la german-franca limo ĉe Wissembourg kaj Schweigen-Rechtenbach. En tiu lasta parto la vojo parte kongruas al la turisma Germana Vinvojo. En la informkesta mapo dekstre tiuj du vojaj truoj, kiuj nun ne plu konsideratas oficiala parto de la vojo 38, estas markitaj blue, dum la "normala" federacia vojo estas markita ruĝe.

eta|maldekstra|360ra|

Kategorio:Transporto en Hesio
Kategorio:Transporto en Baden-Virtembergo
Kategorio:Transporto en Rejnlando-Palatinato